khistorydata/jeongjo-sjw-relations huggingface dataset:
정조 16년
藥房提調徐有隣左承旨徐榮輔啓曰節屆隆冬寒事漸緊伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如中宮殿氣候何如元子宮氣候何如臣等不任區區伏慮敢來問安竝此仰稟答曰知道
정조 16년
王大妃殿惠慶宮中宮殿元子宮藥房口傳問安答曰知道
정조 16년
李書九啓曰大司憲趙宗鉉掌令宋煥箕持平洪克浩李廷璞俱在外執義掌令一員未差監察茶時之意敢啓傳曰知道
정조 16년
金翰東啓曰假注書鄭尙愚時無職名令該曹依例付軍職冠帶常仕何如傳曰允
정조 16년
以香室臘享祭受押單子傳于徐榮輔曰代押
정조 16년
備忘記平安監司李秉模下直長弓一張長箭一部片箭一部筒兒一箇賜給
정조 16년
傳于徐榮輔曰平安監司留待
정조 16년
傳于徐榮輔曰平安監司入侍
정조 16년
事變假注書鄭馦書啓臣敬奉聖敎馳往傳諭于楊州西面黔巖行判中樞府事蔡濟恭所住處則以爲今午別諭卽千古所罕有之異禮隆恩也行旅相傳莫不咨嗟感歎臣則病怯隆沍奄奄欲盡終未能不俟駕屨草草附奏便同昏囈北望雲天心魂悸恐忽地撥騎馳到示之以畿營所下傳敎差員先集道臣繼之以馹騎郵卒駢闐於荒店板扉之前臣以再生餘喘到此地頭安敢他恤雖令顚仆道路鬼亦榮矣昏黑之後以炬前導扶舁登程而殊禮尤增惶懍站鬣亦足貰騎夜可二鼓行及弘濟店幕氣息如盡無以踰越前嶺不得已急就溫堗衣未及卸史官又奉別諭而至矣十行諄複孰非敷心而惟是以癃殘病劣百無肖似之臣身諭之以有關於世道國事者聖人辭敎恐或爲千慮一失伏讀未竟精爽欲遁臣安敢當此敎也臣安敢承此禮也値栗烈之候則俯念棲屑訊加減之節則兼諭側席臣非木石安得不寸心感激泣下如雨也五雲入望瞻依益切謹當隨便調治如可以締構文字則進伏都門之外手自呈上請伏自作不可逭之誅云矣敢啓答曰知道大臣旣進住近京之地良用欣幸然沙峴泰嶺也嶺之東西無異朱夫子所譬誠意正心之關卿須踰此關然後便可作國耳公耳之大臣竢少間前進事更爲傳諭爾則先爲知來復命
정조 16년
以京畿監司徐鼎修狀啓判中樞府事蔡濟恭來住部內地方陪行一節何以爲之事傳于李益運曰係是部字內卿則先爲還營而大臣前進行止以傳敎往問後卿其入來入侍事回諭
정조 16년
傳于徐榮輔曰是日何日天地日月之之德之明於戲不忘所謂伊人扶危持顚之之功之勞俾也可諼星霜多易覩聞寢脩嗟豕突之有漸幸馬燧之獨存徐忠憲公家遣承旨當日致祭祭文當製下適有寫意之作謄此傳敎一通與所下詩章令內閣下諭于提學鄭民始
정조 16년
金翰東啓曰忠憲公徐命善家遣承旨致祭事命下矣何承旨進去乎敢稟傳曰右承旨進去
정조 16년
金孝建啓曰臣以忠憲公徐命善家致祭事進去下直之意敢啓傳曰知道
정조 16년
以刑曹都囚徒傳于李書九曰保放罪人姜聖佐決配金壽德逐送本鄕若或接迹於城中當該守令隨現重勘以此嚴飭
정조 16년
以咸鏡監司金憙狀啓薦新生靑魚生瓜魚封進時朔膳不得一時擧行惶恐待罪事傳于金翰東曰勿待罪事回諭
정조 16년
李益運以兵曹言啓曰五衛將趙雲行身病猝劇時月之內無望供職呈狀乞遞宿衛輪番之任不可久曠改差何如傳曰允
정조 16년
李益運以兵曹言啓曰依下敎承政院行首書吏朴弘脩房直使令朴文周隨廳使令趙明弼等各決棍五度之意敢啓傳曰知道
정조 16년
徐榮輔以吏曹言啓曰今此臘享大祭執事中時無職名人員令該曹口傳付軍職何如傳曰允
정조 16년
金翰東以戶曹言啓曰曹中各樣物種歲末遺在依例別單書入之意敢啓傳曰知道
정조 16년
金孝建以賑恤廳言啓曰依下敎濟州貢果領來人四十二名處各回糧米三斗式考例分給之意敢啓傳曰知道再次領來者承旨一體招問農形後分給回糧可也
정조 16년
金翰東以賑恤廳言啓曰依下敎濟州貢果領來人二十六名處各回糧米三斗式依例分給之意敢啓傳曰限貢柑齊到皆依兩運例爲之事該房知悉
정조 16년
李書九以刑曹言啓曰輕囚放釋事命下矣典獄署時囚中傳敎罪人一名逆賊緣坐罪人一名殺獄罪人二名僞作批旨罪人一名俱係重囚此外無輕囚而本曹拘留投錢犯禁人二名漢城府移文罪人二名只有四名故竝卽放送之意敢啓傳曰知道
정조 16년
江華留守鄭好仁疏曰伏以臣之本末長短聖明之所俯燭觸事昏憒無往匪罪而每荷涵貸之恩有罪而庇覆之辜負而曲恕之恩山德海不足喩其高深無奈姿庸識蔑動輒犯科日前樂院現告尙切惶恧臣於待罪提擧之時適有家間病憂欲慰其懷暫召嵇笛初非具格三絃有異借送外人而言發臺地名入現告則平日之不能審愼罪無所逃聖恩如天特賜包容仍命傳旨之還置負罪賤臣何以得此以首頓地不覺感淚之被面此際沁府居留之命忽下於千萬夢想之外且驚且惶莫省攸措噫臣本鹵劣百不猶人閑司漫局尙不稱塞而況且保障之地爲任不輕屛翰於畿輔咽喉於湖嶺島俗獷悍而按撫之責旣難稅舶坌集而事務之應亦殷雖使威重綜明者當之猶懼不濟而今遽以臣苟充有若冗窠之輪差者然此豈不大有欠於聖朝綜核之政乎以下二十一字刀割如臣之疲軟衰朽尤何有一分堪承之望哉區區一念惟冀體諒之恩而恭竢屢日尙此虛糜悚惶之極益無自容玆暴肝膈之懇仰瀆崇嚴之聽伏乞天地父母俯垂諒察亟命鐫改以便公私千萬幸甚臣無任云云答曰省疏具悉卿其勿辭斯速交龜
정조 16년
同春秋李洪載疏曰伏以臣與知春秋洪良浩有友壻應避之嫌臣之所帶同春秋之銜自在當遞之科伏乞聖明照例遞改不勝幸甚臣無任云云答曰省疏具悉所辭春秋兼任事依施
정조 16년
副摠管申大升疏曰伏以臣年衰病痼觸事憒劣前後狼狽非止一再而至於嶺邑事人之爲言何其危且險也噫右袒云云之說指意所在尤極憯矣以此罪目向人勒加言之者雖甚容易當之者寧不痛惋今則道査旣登事實已露人言之搆捏臣罪之有無莫逃於淵鑑之下臣何敢更事呶呶自歸於瀆擾之科哉第念身爲守土之官方其校儒之是非也旣不能彈壓又不能調劑無論本事之虛實與否乃至於登聞之境臣之不職之罪於是乎益著矣聖度包容罰至薄勘歸伏私次感激恩造不知所以自措臣之目下處義惟在杜門息影以爲自靖之道而已不意仁天曲庇恩敍遽降今乃有摠管特除之命臣手擎恩誥感淚無從況且逖違之踪荷此甄覆之恩其所以竭蹶趨承少伸叩謝之忱者豈敢拖過時日而不幸狗馬賤疾每當寒節輒復發作入冬以來膈氣衝上頑痰橫亘有時昏窒不省四到以情以病末由承膺瞻望雲天只切耿結之懷玆敢疾聲仰籲於天地父母之前伏乞聖慈俯垂鑑察亟賜鐫免以靖私義以安微分不勝幸甚臣無任云云答曰省疏具悉卿其勿辭行公
정조 16년
宗簿正尹行履疏曰伏以臣卽伏見前承旨尹理相疏本則姓尹而名犯湯諱實爲未安至有改名之請特蒙允兪之命矣臣之名字亦與理相所犯之湯諱同一字義而臣於當初造名之時蒙昧無識犯此當諱之字又況先朝經筵有古聖王名諱回避之敎頒式旣久而臣旣聞見謏寡迷不自悟悚隕罔措如負大何旣覺之後不容一日因循改臣名以行頤忙陳短章仰瀆崇嚴伏乞聖慈特降兪音俯循微懇千萬幸甚臣無任云云答曰省疏具悉依施
정조 16년
正言洪大協疏曰伏以臣卽伏見歲抄下者有李柱國減等之命臣誠惝怳訝惑實不勝憂慨之至噫彼柱國卄載掌兵已多剝膚肥己之事半生稔惡專是背恩負國之罪其他昵近權門跳踉縱恣之狀乃是國人之所共傳一世之所共憤則論以邦憲實係罔赦向來近島薄竄尙不足以懲負犯之萬一而恩宥旋降任其偃息群情之抑鬱已不勝言又此減等有若尋常微眚薄愆循例疏釋者然此雖出於我聖上好生之至意而其於刑政之失當輿情之憤鬱爲如何哉嗚呼近日以來天網太恢凡係干犯不輕之類皆蒙曠蕩之恩有識之隱憂固已無窮而今此負罪如柱國者豈有一分可赦之方而混被誤恩亦至於此哉臣愚衷所激不容泯默敢陳短章仰瀆崇嚴伏乞聖明更加三思亟寢成命以嚴邦憲不勝幸甚臣無任云云省疏具悉李柱國減等還收事不允
정조 16년
右參贊李秉鼎疏曰伏以國之所以爲國義理而已天經地紀賴是而撐拄君綱臣分以是而維持亘古通今殄滅他不得故一有亂臣賊子出於其間則擧國大小同聲齊討不使晷刻食息然後三綱不墜九法不斁而生類不至於盡矣顧今聖明高臨於上而凶逆寔繁於下千變百怪換面迭出舊賊新逆殊塗同歸以至於世道人心一無可恃者何也職由於刑政太縱義理不明故耳嗚呼國讎未除自在或眞贓已露而尙令假息或凶圖昭綻而初不盤覈疏啓懲討率多乍允而旋寢逆孽鋤治一皆曲貸而從輕凡係事涉禁令臣不敢更爲泚筆而目下星九之聲討又何爲而若是玩愒也當初迭發之論殆若爭以片時畢竟狃安之習將至浪度此歲着衣噉飯專忘共戴之恥彯纓結綬便同無事之時嗚呼凡今日北面於殿下之庭者忍見豺狼遺種之尙在地上而不思誠意之務積只諉天聽之難回伈伈泄泄任他喙息群下之罪死固難贖而何殿下一味涵貸尙靳處分將使莫大之義理無以闡明莫嚴之刑政未免姑息乎臣之尤所痛心而隱憂者有之惟彼九賊則追律雖未及施王章略已少伸而至若星賊父子則何等劇賊任其偃處毛髮不損行止自如雖以日昨凶賊之冒入城闉自干天誅觀之以星賊至妖至慝之性閃倐陰祕之跡其出沒跳踉無所不爲可推而知思之及此不覺凜然亟允臺啓窮覈情節固是一國臣民之逐日顒望者而未允臺啓之前亦不可不嚴加拘束禁絶雜人俾無敢潛蹤闖入於輦轂之下以防意外之變也仍伏念臣罪犯萬戮恩荷再生伊時寬宥天地之庇覆也今番傳敎日月之照燭也拜稽涕泣不知所云在臣區區道理惟當杜門感頌而義關隄防職忝經筵憂憤之極不得不言伏願殿下俯察愚衷廓揮乾斷俾王法行而亂萌杜焉臣無任云云答曰省疏具悉柳星漢毋敢藏蹤事不允
정조 16년
行都承旨沈煥之坐左承旨徐榮輔內閣直右承旨李書九坐左副承旨李益運坐直右副承旨未差同副承旨李太亨坐直注書徐有聞病李海淸仕直假注書鄭尙愚仕事變假注書鄭馦仕
정조 16년
李益運啓曰大司憲趙宗鉉掌令宋煥箕持平洪克浩李廷璞俱在外執義掌令一員未差監察茶時之意敢啓傳曰知道
정조 16년
傳于李書九曰不爲仕進承旨許遞與未差之代前望單子入之待下批牌招察任
정조 16년
承旨前望單子入之沈煥之李殷模李太亨落點
정조 16년
傳于徐榮輔曰承旨房仍
정조 16년
徐榮輔啓曰新除授右副承旨李殷模時在京畿驪州地斯速乘馹上來事下諭何如傳曰許遞前望單子入之待下批牌招入直
정조 16년
李書九啓曰問啓事命下矣問于吏曹參議李冕膺處則以爲臣初叨見職觸事生疎無往非罪日夕悚蹙而今此崇陵忌辰祭典祀官兼大祝所當各別擇差而但取實職未能詳審莫重享官有此不察致勤問啓之命莫非臣昏謬顚錯之罪惶恐震越不知所達云矣敢啓傳曰知道
정조 16년
行都承旨沈煥之坐左承旨徐榮輔內閣齋宿右承旨李書九坐直左副承旨李益運坐直右副承旨未差同副承旨李太亨坐注書徐有聞病李海淸仕直假注書鄭尙愚仕事變假注書鄭馦仕
정조 16년
李書九啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 16년
徐榮輔啓曰禮曹郞廳來言臘享大祭犧牲看品時本曹堂上與該署提調當爲進去而三堂俱未差無以擧行云何以爲之敢稟傳曰政官牌招開政差出
정조 16년
徐榮輔啓曰今日政新除授禮曹堂上竝待下批牌招何如傳曰允
정조 16년
徐榮輔啓曰今日政新除授玉堂竝待下批牌招以爲推移入直之地何如傳曰允
정조 16년
有政吏批判書徐有隣參判李在學參議李冕膺進行都承旨沈煥之進以李文會爲大司諫鄭澤孚爲執義韓光植爲司諫崔重圭爲掌令高宅謙爲獻納兪漢寓爲正言申馥爲副校理申大尹爲副修撰李聖圭爲右參贊朴祐源爲禮曹判書金魯永爲禮曹參判林濟遠爲刑曹參判尹行元爲禮曹參議申大升爲知義禁李鼎揆爲同春秋鄭民始爲同成均李祖承爲掌苑提調沈頤之爲禮賓提調趙鎭寧爲敦寧主簿成均博士崔雲翰學正李錫垕金鳳擧同義禁申大升竝單付
정조 16년
兵批判書鄭昌順進參判李得臣入直參議尹㬦病參知李濟萬病右承旨李書九進以沈豐之爲知事洪良浩爲都摠管張重吉爲五衛將宋文星爲慶熙將李藎輔爲咸興監牧官黃土坡權管朴東彩副護軍柳鎭琡沈奎魯副司直洪秀輔金魯永林濟遠尹理相金孝建李殷模金翰東李遇濟副司果鄭國仁副司正鄭尙愚竝單付
정조 16년
徐榮輔啓曰新除授副校理申馥時在慶尙道安東地經筵入番事緊斯速乘馹上來事下諭何如傳曰允
정조 16년
徐榮輔啓曰副修撰申大尹牌不進罷職傳旨今方捧入而副校理申馥副修撰尹光普俱在外玉堂上下番俱空已至多日事甚未安修撰崔獻重卽爲牌招入直何如傳曰允
정조 16년
以副修撰申大尹牌不進罷職傳旨傳于李書九曰只推
정조 16년
李書九啓曰修撰崔獻重牌不進罷職傳旨今方捧入而玉堂上下番俱空已至多日事甚未安副修撰申大尹旣有只推之命更卽牌招入直何如傳曰允
정조 16년
檢校直閣南公轍書啓臣敬奉聖諭馳往傳諭于西部盤石坊蓮池契行判中樞府事蔡濟恭所住處則以爲臣是日夕待罪之身安敢冒沒陳章有若辭職之爲而所被恩數千古曠絶一身廉隅有不暇恤旣已舁到都門之外則又不得不一上疏本以暴衷赤而賤疾冒寒添劇精神都不收拾區區自暴之言千不攄一便同譫囈伏地惶隕尤無所容城門留鑰史官來臨傳宣十行聖批辭旨簡嚴可與典謨竝隆而若其宗旨知心二字爲首尾反覆人臣之得此於君父今古無聞感泣之中惶愧欲死不知何以處身卽者閣臣儼臨旅次復宣聖諭旣詢病情又問行止聖意繾綣愈往愈摯臣身到此何敢自有謹當數日調息如可起動直爲趨詣禁扃仰謝罔極之恩徑還私次非臣心所安云矣敢啓傳曰知道
정조 16년
以義州府尹趙鎭宅狀啓御藥所用藥材貿來人指名狀聞事傳于徐榮輔曰藿香卽茶飯而今番稍勝似可意其在勸他灣校之道宜有拔例之賞提擧時帶吏判考見狀啓今日政成給帖加於貿來人此後若加勝於今番則令該院草記別般論賞與此傳敎行會灣尹
정조 16년
以呂文永囚單子傳于李太亨曰留門時不察之罪與李膺會無異過齋後竝令兵判嚴棍次放送
정조 16년
傳于徐榮輔曰發遣吏郞諸執事淸齋與否摘奸以來
정조 16년
壬子十二月初五日巳時上御重熙堂右承旨入侍時右承旨李書九假注書鄭尙愚記注官金良倜承膺祚以次進伏訖上命書榻敎曰左承旨入侍又命書榻敎曰同副承旨入侍賤臣承命出傳左承旨徐榮輔同副承旨李太亨進伏命書九書傳敎曰廟宮大享時禮成後樂院工人太常熟手等隨卽出送俾勿經夜事分付又命書傳敎曰昨日之疏語多涉禁而君相一體之義予旣脫格而言之於敦諭則大臣之冒禁而提及於辭疏者有難一例揮却矣且今番葛藤都是涉禁之事也俾暴本情不捧原疏何異於欲其入而攔其街乎然又更思日前金判府到院之箚本令承宣自外往復須卽推還則信令於一大臣屈法於一大臣不無闊狹彼此之嫌趑趄鄭重以至夜分後賜批朝起問之樞府錄事尙無入城之來告云泄鬱之餘益用慮念衝寒撼頓能無添損節遣閣臣持此傳諭于蔡判府事城外所住處叩其起居探其行止仍討附啓之辭以來若聞還第等一合席肅命遲速更觀數日沍燠決之亦可此意亦爲傳諭又命書榻敎曰蔡判府事傳諭閣臣入直閣臣進去命榮輔讀公事書判付訖命退承史以次退出
정조 16년
壬子十二月初五日未時上御重熙堂左承旨入侍時左承旨徐榮輔記事官李海淸記注官金良倜承膺祚以次進伏訖上命讀公事書判付訖命書傳敎曰戶刑換房命退承史以次退出
정조 16년
行都承旨沈煥之坐左承旨徐榮輔坐右承旨李書九坐左副承旨李益運坐右副承旨李太亨坐直同副承旨林道浩坐直注書徐有聞病李海淸差祭假注書李弘達仕鄭尙愚仕直事變假注書鄭馦仕
정조 16년
徐榮輔啓曰大司憲趙宗鉉掌令宋煥箕持平洪克浩李廷璞俱在外執義鄭澤孚掌令崔重圭未肅拜監察茶時之意敢啓傳曰知道
정조 16년
徐榮輔啓曰御營大將趙心泰以溫陵獻官今方受香出去矣所珮命召及兼帶右邊捕盜大將命召大將牌傳令牌來請還納將兵之任不可一刻無摠察之人何以爲之而捕將則在前有他邊大將兼察之例今番則何以爲之敢稟傳曰仍珮往來御將則壯勇營兵房兼察捕將則訓將兼察牌招聽傳敎
정조 16년
徐榮輔啓曰副修撰申大尹牌不進罷職傳旨今方捧入而副校理申馥副修撰尹光普俱在外修撰崔獻重傳旨未下玉堂上下番俱空已至多日事甚未安未差之代政官牌招開政差出待下批牌招以爲推移入直之地何如傳曰前望單子入之待下批牌招入直
정조 16년
傳于徐榮輔曰臘享命攝雖因溫陵忌辰之相値而揆以情文實有如不祭之歎香祝之親押親傳亦難或爲或否竝與省牲省器而替行者豈不缺然之甚乎宗廟社稷永禧殿景慕宮臘享大祭香祝傳香時先詣殿庭版位香過時祗迎少伸微誠令該房知悉
정조 16년
傳于李書九曰侍衛軍兵毛具
정조 16년
傳于李書九曰當該提調從重推考院吏令攸司科治
정조 16년
傳于李書九曰承傳宣傳官李周鳳汰去其代令該曹口傳差出
정조 16년
兵曹口傳政事以李東善爲宣傳官
정조 16년
傳于李書九曰同副承旨入侍
정조 16년
承旨前望單子入之林道浩落點
정조 16년
傳于徐榮輔曰掌樂提調入侍
정조 16년
玉堂前望單子入之應敎鄭東觀校理李錫夏宋祥濂副校理吳鼎源修撰李龜雲李相璜副修撰李義駿落點
정조 16년
徐榮輔啓曰新除授弘文館副校理吳鼎源時在京畿果川地修撰李龜雲時在慶尙道禮安地經筵入番事緊竝斯速乘馹上來事下諭何如傳曰允
정조 16년
徐榮輔啓曰校理李錫夏宋祥濂副修撰李義駿牌不進罷職傳旨今方捧入而應敎鄭東觀修撰李相璜差祭副校理吳鼎源申馥修撰李龜雲副修撰尹光普俱在外玉堂上下番俱空已至多日事甚未安未差之代政官牌招開政差出待下批仍卽牌招以爲推移入直之地何如傳曰違牌玉堂只推更爲牌招入直
정조 16년
以副修撰李義駿再牌不進罷職傳旨傳于徐榮輔曰只推
정조 16년
以江原監司尹師國狀啓觀風閣中營姑待年事稍登許令營建令廟堂稟旨事傳于徐榮輔曰民情事勢旣如此則依狀請施行事回諭
정조 16년
以宣川防禦使李義弼狀啓龍川府彌串鎭漂流將卒九名回到本鎭龍川民四名鐵山民二名還歸事情今始登聞事傳于李益運曰漂民九名之還到雖甚可幸其餘龍川鐵山六名當初漂流月日爾若不言該邑疎漏之失則已旣提其事無所皁白邊情不當若此啓體尤不當如是宜其糴未察而民受困也繡啓姑未回啓兩罪可謂俱發特補之意果安在哉爾則令該府拿問處之爾之代分付該曹都政時差出事回諭
정조 16년
李書九以都摠府意啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 16년
李太亨以壯勇營言啓曰葛麻倉移屬本營後擧行節目自平安兵營成出上送矣條件纖悉別無疎漏處依此別單書入待啓下分付該兵營及古城鎭以爲永久遵行之地何如傳曰允
정조 16년
壬子十二月初六日辰時上詣仁政殿香祗迎入侍時行都承旨沈煥之左承旨徐榮輔右承旨李書九左副承旨李益運同副承旨李太亨假注書李弘達鄭尙愚記注官安經心金良倜檢校直提學徐有防以次侍立上具翼善冠衮龍袍乘輿出協陽門入仁政門降輿詣版位命榮輔傳香榮輔承命傳香上鞠躬祗迎訖命諸執事進前敎曰勿以日寒少忽齋沐而各別虔誠可也命退命書傳敎曰承旨分詣社稷宗廟永禧殿景慕宮奉審摘奸以來命書駕前下敎曰兵曹判書鄭昌順禁軍別將李得濟記過書九曰去月二十日常參時久任郞廳金復仁趙觀鎭拿處傳旨竝有分揀之命而自本院書出傳敎趙觀鎭獨爲見漏至今待命云原傳敎中添書分付何如上曰依爲之當該承旨推考可也出擧條上乘輿出仁政門由協陽門還內諸臣以次退出
정조 16년
壬子十二月初六日巳時上御重熙堂同副承旨入侍時同副承旨李太亨假注書鄭尙愚記注官安經心金良倜以次進伏訖上命讀公事書判付訖命書傳敎曰近來凡事下情之曲察太過百隷之怠慢因此益深至於動駕與殿座每因先聞之太預而自下擧行亦恃此慢忽雖以今日言之香祝祗迎之命雖下於傳香臨時而身居本兵之長者僅及於入協陽之時紀綱所在不可記過而止行兵曹判書鄭昌順爲先從重推考尤可駭然者禁軍別將李得濟也人家之繩武豈易而渠先之立朝以後最著稱之事卽赴公之先於人領軍之及其時以此屢被嘉奬之諭則今其爲其子者爲領軍將領出宮而不待還內而亦不及甚至記過之後過數炊頃始來者紀律之外忝厥莫甚李得濟過齋後令兵判決棍五度事分付又命書傳敎曰東壁亞長之積滯莫若近日況科在先朝乙未且以通望久次旣點下於李殷模鄭致淳次點於李太亨矣今因言端始覺之以同年生生月居先榜則居魁而亞長之通亦在於太亨數年之前特以未經東壁不入於久次者事甚斑駁承旨前望單子入之以點下之前執義林道浩牌招察任又命書傳敎曰承旨房仍命退承史以次退出
정조 16년
壬子十二月初六日午時上御重熙堂掌樂院提調入侍時左承旨徐榮輔假注書鄭尙愚記注官金良倜承膺祚掌樂提調徐有防以次進伏訖上命讀公事書判付訖上曰今番大享時樂工輩提調各別申飭可也有防曰各別申飭矣上曰各宮內侍不過守直守門而已若其祭享所管有獻官焉有典祀官焉非渠輩所敢干涉精潔與否自當入於摘奸之時矣近來各宮祭享時內侍輩以祭物及楮注紙幣帛等品每有操縱點退之弊罔有紀極云萬萬駭痛此後則內侍輩凡係祭物幣帛紙地等事若或如前干涉則該內侍當定配以此意嚴飭分付於內侍府雖以守僕輩言之尤何敢容喙於莫重之事乎亦爲各別嚴飭無敢更犯以此筵敎載之太常謄錄亦令各宮守直內侍及內侍府謄書付壁以爲常目警勵之地可也命退諸臣以次退出
정조 16년
行都承旨沈煥之坐左承旨徐榮輔坐右承旨申獻朝坐直左副承旨李書九坐直右副承旨李益運坐同副承旨李太亨坐注書徐有聞病李海淸拿處假注書鄭尙愚仕直事變假注書鄭馦仕
정조 16년
李益運啓曰大司憲趙宗鉉掌令宋煥箕持平洪克浩李廷璞俱在外執義鄭澤孚掌令崔重圭未肅拜監察茶時之意敢啓傳曰知道
정조 16년
徐榮輔啓曰來十一日朝參日次矣敢稟傳曰停
정조 16년
李益運啓曰禁衛大將李漢豐以長陵獻官今方受香出去矣所佩命召來請還納將兵之任不可一刻無摠察之人何以爲之敢稟傳曰仍佩往來壯勇營兵房兼察牌招聽傳敎
정조 16년
傳于徐榮輔曰貢果來到有日而欲待臘享後設場多士之遲待已久今日當設行柑製親臨試取處所春塘臺爲之雲寶劍外侍衛入直擧行時刻以食後爲之儒生入門由集春門月覲門爲之事分付
정조 16년
傳于徐榮輔曰黃柑通方外
정조 16년
傳于徐榮輔曰今日柑製時試官則命官外閣臣兩館提學館堂爲讀券官堂下閣臣入直玉堂抄啓文臣兵曹郞廳爲對讀官事分付
정조 16년
以都摠府寶劍望單子傳于李益運曰懸頉人竝許遞令該曹口傳差出待下批牌招寶劍望筒更爲修整以入
정조 16년
兵曹口傳政事以洪秀輔申應顯爲都摠管李鎭翼柳誼爲副摠管
정조 16년
傳于李益運曰違牌摠管許遞令該曹口傳差出
정조 16년
兵曹口傳政事以金頤柱爲都摠管姜五成爲副摠管
정조 16년
兵曹口傳政事副司直沈煥之
정조 16년
傳于李益運曰兵曹當該堂上遞差令該曹口傳差出待下批牌招察任
정조 16년
吏曹口傳政事以林道浩爲兵曹參議
정조 16년
傳于李益運曰承旨前望單子入之待下批牌招察任
정조 16년
以承旨房望傳于李益運曰仍
정조 16년
傳于李益運曰侍衛軍兵毛具
정조 16년
傳于徐榮輔曰在外及未肅拜館堂竝許遞前望單子入之待下批牌招察任
정조 16년
同成均前望單子入之徐有防李秉鼎落點
정조 16년
趙尙鎭啓曰今此試官中時無職名人令該曹口傳付軍職何如傳曰允
정조 16년
兵曹口傳政事行副司直李秉鼎
정조 16년
傳于徐榮輔曰享事順成禮堂處分人竝敍用
정조 16년
申獻朝啓曰今日柑製殿坐時刻已至而讀券官金履素陳箚到院以齋日不得捧入何以爲之敢稟傳曰箚子入之命官弘文提學兼進
정조 16년
傳于趙尙鎭曰藝文提學許遞政官牌招開政差出待下批牌招察任
정조 16년
有政吏批判書徐有隣進參判李在學進參議李冕膺進行都承旨沈煥之進以申應顯爲知敦寧閔鍾顯爲藝文提學
정조 16년
兵批判書鄭昌順病參判李得臣病參議林道浩進參知李濟萬病右承旨申獻朝進副司直單閔鍾顯黃昇源副護軍李達觀
정조 16년
李益運以訓鍊都監言啓曰今十二月初七日春塘臺殿坐時因兵曹節目金虎門軍本名軍餉色軍二十名把摠李厚在哨官兪鉉商率領挾輦侍衛廣智營軍五十五名哨官金弘喆西營軍四十名哨官申尙肅率領設布帳外排立而竝待標信擧行依定式北營標下軍三十名除標信除出入直別將李格率領集春門外把守事畢後還入直所之意敢啓傳曰知道
정조 16년
申獻朝以御營廳言啓曰今此春塘臺親臨柑製試取時依兵曹節目集春營入直軍五十名內除營直五名實四十五名入直哨官呂喆永率領集春門外排立新營入直軍一哨內除營直十名實九十名東營入直軍六十名內除營直十名實五十名竝待標信除出新營入直千摠李夏保東營入直把摠許濈哨官金鼎猷率領設布帳外環圍而事畢後還入直間東營則哨官丁龜泰代直之意敢啓傳曰知道
정조 16년
李益運以義禁府言啓曰今日柑製時本府都事皆爲赴擧武都事一員本府入直而當直入直都事公事回公都事集春門月覲門靑陽門禁亂都事無以推移假都事五員令該曹口傳差出以爲分排之地何如傳曰允
정조 16년
右議政金履素箚曰伏以臣見差柑製讀券官矣固當受命趨承之不暇而第臣於考試一事從前視若鐵限不敢冒當者實出於自知之明自量之審非敢爲飾讓避事之計者竊想日月之明庶或俯燭其實狀矣蓋臣鈍滯魯莽最居人下旣乏記問之才全昧述作之體方其應擧之時亦不過隨衆入場臨急塞白而僥倖一第之後凡於文字上一任其抛棄者又將三十年矣是其無文蔑學空空庸庸便同墻面者不但臣之居常抱愧卽亦同朝之人所共諒悉而今以忝叨是職之故備位命官晏然進身於考校優劣之際則殆無異於瞽者之辨丹靑聾者之審聲音決是行不得之事又況因此而貽一時之嗤笑駭四方之瞻聆其上關國體恐非細故也召命之下反復思量萬無冒應之望玆敢略構短箚悉暴本情伏乞聖明俯諒臣之決不敢與聞於試役亟命變通仍治臣瀆擾違慢之罪以肅朝綱公私不勝幸甚取進止答曰省箚具悉卿懇辭巽萬萬過中卿雖不以藻鑑自居惟其陞黜可否與僚試者相議決定可據之例不一而足今日則因時刻之已屆不得已曲副揆以國體未免苟且卿須安心勿辭仍傳曰此批答遣史官傳諭
정조 16년
壬子十二月初七日辰時上御春塘臺柑製試取入侍時行都承旨沈煥之左承旨徐榮輔右承旨申獻朝左副承旨李書九右副承旨李益運同副承旨李太亨記事官李海淸假注書鄭尙愚記注官金良倜承膺祚以次侍立上具翼善冠衮龍袍乘輿出延生門由靑陽門至幕次降輿陞座上曰試官行禮可也檢校提學吳載純行吏曹判書徐有隣弘文提學鄭昌順戶曹判書沈頤之同成均徐有防原任直提學朴祐源同成均李秉鼎行副司直沈煥之吏曹參判李在學原任直閣尹行任檢校直閣徐榮輔大司成金方行吏曹參議李冕膺直閣南公轍校理李錫夏副司果金羲淳韓用鐸李羲甲安廷善兵曹佐郞嚴耆以次行禮訖昌順曰臣於閤外伏見傳敎則有弘文提學命官兼進之命臣於文任分義爲重私義爲輕雖不敢固守微諒而今此柑製若非親臨則臣固當冒死違傲今以侍衛入侍雖不得不進參而試官中有曾經文衡正一品之閣臣則臣何敢爲文任命官乎國體所在不敢冒當故敢此仰達矣上曰卿之陳懇之言不爲無據檢校提學吳載純爲命官可也出擧條命書榻敎曰檢校提學吳載純爲命官又命書榻敎曰新除授館堂先參試後謝恩又命書榻敎曰行吏曹判書徐有隣戶曹判書沈頤之行副司直沈煥之吏曹參判李在學吏曹參議李冕膺讀券官加差下又命書榻敎曰都承旨沈煥之許遞仍令該曹口傳付軍職又命書榻敎曰藝文提學閔鍾顯更爲牌招又命書榻敎曰當該注書事過後拿處又命書榻敎曰防踏僉使徐邁修今都政內移上命頒柑仍命書御題懸題訖上曰館堂進前有防秉鼎進伏上曰士者國之元氣也士之所以矜式國之所以優待與他自別而今日士習可謂寒心咫尺殿庭或着白衣多着揮項已可駭而侍衛軍兵旣命毛具當寒着揮項猶可說也至於懸題時行禮全不濟濟寧有如許士習今日欲揭表賦兩題而各取且年年有臨歲應製故今日亦欲揭應製題矣士習極爲駭然只揭表題而試取矣此後親臨試取士習若如此則當別般處分此下敎館堂於懸題板前招多士曉諭可也士習之正與不正專係泮長而此泮長出後士習尤爲寒心文學政事固非一致故大司成之不爲三銓楷梯而以兼泮長定式者卽是委任責成之意而此泮長之爲任兩載士習反不如前考試亦違定式所謂優等科作不及外方之都會試券予於此泮長曲保果何如而全不修擧無一報效若有知感恩造之心則豈如是乎曲費造化再生之此泮長猶如此諸生何論乎仍命書榻敎曰大司成金方行事過後今該府拿問重勘上命試官進前考券載純等以次考券入格試券坼封訖命書傳敎曰柑製居首進士李致薰直赴殿試之次進士朴長鉉直赴會試之次進士徐有惇幼學金魯敬李晩膺李獻求各給二分又命書榻敎曰前都承旨沈煥之仍任上曰試官先退仍命獻朝讀公事書判付訖獻朝曰右參贊李聖圭除拜後過三日不爲出肅依定式推考警責仍卽牌招察任何如上曰依爲之出擧條上降座乘輿出靑陽門入延生門還內諸臣以次退出
정조 16년
行都承旨沈煥之坐左承旨徐榮輔坐直右承旨申獻朝坐左副承旨李書九坐右副承旨李太亨坐直同副承旨林道浩坐注書徐有聞病李海淸病假注書宋知濂仕鄭尙愚仕直事變假注書鄭馦仕
정조 16년
李太亨啓曰禁衛營將官來言今日本營軍兵日次私習云矣敢啓傳曰知道
정조 16년
李太亨啓曰御營廳將官來言今日本廳軍兵日次私習云矣敢啓傳曰知道
정조 16년
注書李海淸拿處代以宋知濂爲假注書
정조 16년
傳于李太亨曰蔡判府事留待
정조 16년
傳于李太亨曰再明日次對進定於今日
정조 16년
李太亨啓曰今日次對兩司當爲進參除在外外未肅拜人員竝卽牌招何如傳曰允
정조 16년
傳于李太亨曰大臣備局堂上引見
정조 16년
傳于李太亨曰蔡判府事入侍
정조 16년
有政吏批判書徐有隣進參判李在學進參議李冕膺進行都承旨沈煥之進以林道浩爲承旨鄭民始爲同經筵李儀亨爲恭陵令知經筵單鄭民始同經筵單金文淳
정조 16년
兵批判書鄭昌順病參判李得臣病參議未差參知李濟萬進右承旨申獻朝進副司直尹㬦單付
정조 16년
徐榮輔啓曰膺敎鄭東觀校理宋祥濂修撰李相璜牌不進罷職傳旨未下副校理申馥修撰李龜雲副修撰尹光普俱在外玉堂上下番俱空事甚未安副修撰李義駿卽爲牌招入直何如傳曰允
정조 16년
傳于徐榮輔曰左承旨入待
정조 16년
傳于李太亨曰日寒如此禁府刑曹輕囚放釋
정조 16년
以黃海監司李敬一狀啓谷山府被燒民戶還布停減數爻區別馳啓事傳于李書九曰該府使稽忽之罪分揀此意分付
정조 16년
李太亨以義禁府言啓曰日寒如此禁府刑曹輕囚放釋事命下矣時囚罪人金方行李海淸竝放送之意敢啓傳曰知道
정조 16년
李太亨以刑曹言啓曰日寒如此禁府刑曹輕囚放釋事命下矣典獄署所在重囚外無輕囚而本曹拘留東部移文罪人一名捕廳移文罪人一名合有二名故竝卽放送之意敢啓傳曰知道
정조 16년
壬子十二月初八日午時上御誠正閣大臣備局堂上引見入侍時右議政金履素行司直吳載純吏曹判書徐有隣兵曹判書鄭昌順刑曹判書李文源行副司直李𡊠鄭好仁金尙集工書判書沈頤之禮曹判書朴祐源吏曹參判李在學行副司直徐有大趙心泰李邦一執義韓光植校理李錫夏右承旨李益運假注書鄭尙愚事變假注書鄭馦記注官金良倜承膺祚以次進伏訖上曰俄命蔡判府事同爲入侍矣何不登筵乎益運曰諸臣登筵後欲追後入侍云矣上曰注書出去與之偕入可也馦承命出與判府事蔡濟恭偕入進伏履素進前上曰與判府事同爲進前可也濟恭曰臣以負罪之蹤雖冒沒登筵而安敢進前乎上曰過矣濟恭進前曰臣罪大未勘不敢以大臣自處而如例問候矣上曰問候前予豈可先言乎且問候所重在焉如例爲之無違常禮可也濟恭曰臣幾月離違未得仰瞻天顔耿耿寸忱豈無問候之心而問候卽大臣體例以臣負罪何敢問候乎上曰卿如是自引予當先言之遂事勿說付之旣往不必追提批答與敦諭已盡言之言外之意卿亦當領會而向日處分一則爲卿二則爲卿非但爲卿爲世道國事爲拯濟人人也卿於處義或無怪不安而旣肅樞銜至登筵席獨於問候一事豈可如是引義且卿動輒得咎以今不爲問候安知無又有執言之端乎卿其周思而右相亦勸之同爲起伏可也濟恭曰臣之西樞肅命其果成說乎欲一謝恩命而出去仍爲自廢之意而聖敎如此臣謹當如例矣仍起伏曰日氣極寒聖體若何上曰一樣矣濟恭等曰王大妃殿氣候何如上曰一樣矣濟恭等曰惠慶宮氣候何如上曰一樣矣濟恭曰臣久未問候且當隆寒中宮殿氣候何如上曰一樣矣濟恭曰臣豈比數人類而着冠服入脩門復登筵席者乎從古人臣之厚被君恩者何限而殿下於臣罔極之恩河海天地不足形容也文字言語不足形容也生隕死結亦不足酬報其萬一也五載中書義雖君臣恩實父子而末乃辜負殿下至此之甚臣反不若豚魚矣殿下猶垂眷念或慮死於道路置之畿甸百里之地有若自在渠之郊庄者然是豈可曰竄配乎前後責敎寔是愛臣之恩敎臣雖愚迷寧不知感名曰大官三司合啓罪惡狼藉而爵秩如舊直入城外又直入肅命豈有如許事乎臣感激恩敎人言置之餘事不敢擧論臣今朝暮之年矣欲於未死之前昵近耿光而退今玆冒沒入侍而靦顔欲死矣上曰今不必復伸前說而卿旣如是又當略言之矣大抵大官於世道彌綸時之樞機在所當審且一言輕重人心去就係焉則卿何不諒此乎尹永僖之有罪無罪姑無論當觀面前人事豈若如偏論相爭者然乎卿之精力尙旺而向日事可謂老妄矣寬恕而言之當謂老妄備責而論之誠莫體予心慨然之外亦異常矣濟恭曰故相金致仁於筵席以自家被彈之疏不當論而論之故臣謂故相李性源曰此大臣三四年前則於筵席必不當發此等說矣數年後則我亦當有此等說於筵席爲言伊時故相年紀卽今臣年紀也臣果精神未周而然中心則不然而殿下父母於臣故俯燭臣心誰更知臣心乎以此推之臣觸處死罪矣今日卽臣下直之日從此永謝而退杜門自廢雖節序問候當到朝房而已將不得入大庭矣上曰卿言過矣自此卿當調養亦似無攻之與被攻豈非世道之幸乎濟恭曰臣今臨歸而耿耿忠赤以下十七字刀割臣豈無一言而退乎非不知以疏箚呈院而旣涉禁令雖以大臣疏箚微稟云而煩稟亦是死罪故臣於袖中有一箚本矣上曰承旨讀奏可也以下八字刀割上曰箚本入之益運奉傳挾侍濟恭曰殿下若用臣言則國家之福不用臣言則宗社之憂迫在呼吸伏乞亟降兪音焉上曰聞一句似是涉禁而此非說去說來之事卿則先退可也濟恭曰若如前日或留中或無批答之例則臣當碎首天陛矣上曰姑未見之而若見之則上下光景必當不好豈不難處乎卿雖大官旣有設禁則予豈見之而論此句彼句乎濟恭曰殿下何爲以難處二字下敎而不念四百年宗社之重乎上曰使白首元老當寒棲屑爲國事爲世道也而今日引接宜思好好相對何爲有此葛藤乎濟恭曰實出於臣之血誠豈敢爲葛藤乎上曰何如是煩瀆乎臘享以國忌相値不得親祼達宵憧憧不寐又以柑製之未卽設行爲多士許久等待之弊昨日侵暮酬應今又膈氣甚不平難以酬接卽爲退出可也濟恭曰以氣候不平爲敎臣當退出死於天陛矣仍降階免冠叩頭上命司謁扶出仍敎曰次對爲之履素曰卽見江原監司尹師國所報則以爲明春爲始常賑穀中除出作還當限還報之意旣已狀請蒙允而常賑各穀元數不敷今若除出五六千石則餘穀無以支用於公下各邑所在本司穀今爲二萬五千八百餘石就其中各穀合三千五百石限十年貸下則常賑穀支用之數庶可無慮爲辭矣同是國穀而此多彼少從長推移允合事宜依所報施行之意分付而十年後毋或因循卽爲還錄之意一體嚴飭何如上曰依爲之出擧條履素曰頃因內司判付光陵造泡寺劃給洪州海美結城奴婢貢推給與給代間令廟堂決給後草記事命下矣詳細査報之意發關該道卽見忠淸監司李亨元報備局辭緣則以爲奉先寺奴婢之洪州三口海美十口昨年推付於內司者結城十一口之分屬內司及戶曹者竝令還爲推給於該寺爲辭矣今觀該道所報則本寺奴婢旣已的實依所報還給之意分付內司何如上曰依爲之出擧條履素曰義州龍川等漂民出送事盛京咨文出來矣以前頭使行別伸謝悃之意撰出回咨正書安寶後定禁軍騎撥下送于灣府使之傳給鳳城將處以爲轉致盛京之地何如上曰依爲之出擧條履素曰禮判朴祐源加資後當推恩而本生家推恩旣無法典所在故或有筵稟施行之例敢此仰達矣上曰唯有隣昌順進前曰臣等俄聞判府事袖箚所陳中一句語卽擧國臣民同聲致討之大義理也而第其原箚還入未知其全篇大意之如何名以大官親呈袖箚則當以原箚宣示諸臣時任大臣亦方入侍宣示之後果是臣等平日所秉執者則當許允從矣上曰予亦未見而聞一句語似是付丙之事矣履素曰此非但一國共公之論大臣袖箚殿下若留中而不爲頒示則群情豈不惶惑乎亟下箚本焉上曰予亦不見豈使卿等見之且雖不見全本而可以知之亦豈有別言乎益運曰大臣袖箚卽莫重義理而臣奉讀未半殿下特命入之而不爲頒示諸臣臣謹效古人牽裾之義冒死奉出箚本矣上曰承旨豈敢如是乎仍敎挾侍曰箚本入置益運曰懲討何等大義理而今日登筵諸臣中二三重臣外無誠心致討之言此乃言出於蔡判府而然也誠慨然矣上命書傳敎曰承旨李益運筵奏極爲妄率罷職有隣曰以下十八字刀割承旨之以一國共公之論看作私義理而直驅諸臣於不誠之科豈有如許事乎昌順曰承旨之言極非矣箚中所言今日廷臣孰不以此腐心痛骨而今其所奏有若判府事獨主此義理者然竝驅在廷諸臣於不誠之科今此袖箚之大臣五載獨相今始爲袖箚則此亦不誠而然乎承旨之藉此義乘此會爲此言者其意不專在於聲討實有羸豕躑躅之漸矣上曰李益運之言果妄錯而此實卿等有以致之矣頃日蔡判府事事後攻之不以其道兵判刑判之疏猶可也而其後臺啓措語至有黨逆等語實非攻其人不攻其黨之義矣有隣曰承旨之以一箚本歸重而他人之聲討歸之於不誠以一言欲爲網打之計豈不可駭乎昌順曰今以不攻其黨之義下敎而以下二十六行八字刀割光植等進前上曰臺諫玉堂獨非今日廷臣而聞俄者下敎乃敢進前乎命書榻敎曰入侍三司竝遞差上曰卿等旣聞下敎豈敢就座乎卽速出去諸臣退出
정조 16년
行都承旨趙尙鎭未肅拜行左承旨黃昇源未肅拜行右承旨林濟遠坐直行左副承旨申大謙未肅拜右副承旨金孝建坐直同副承旨鄭致淳牌不進注書徐有聞病李海淸差祭假注書宋知濂仕鄭尙愚仕直事變假注書鄭馦仕
정조 16년
金孝建啓曰大司憲趙宗鉉掌令宋煥箕持平洪克浩李廷璞俱在外執義鄭澤孚傳旨未下掌令一員未差監察茶時之意敢啓傳曰知道
정조 16년
金孝建啓曰注書李海淸差祭代前假注書宋知濂姑令仍察何如傳曰允
정조 16년
傳于金孝建曰傳香承旨馳詣受香所奉審摘奸以來
정조 16년
傳于金孝建曰戶曹當該郞廳拿處
정조 16년
傳于金孝建曰右承旨左副承旨入侍
정조 16년
以淮陽府使鄭景祚拿處傳旨傳于金孝建曰分揀
정조 16년
傳于金孝建曰提調許遞前望單子入之
정조 16년
內醫院提調前望單子入之申應顯落點
정조 16년
金孝建啓曰卽者行副司直李東郁等聯名疏前司諫韓光植等聯名疏前正言沈達漢上疏竝爲到院事係聲討一時爲急而齋日相値不得捧入何以爲之敢稟傳曰爲先入之
정조 16년
以前正言沈達漢上疏傳于金孝建曰李益運前銜疏猶駭妄沈達漢又焉敢以前銜救益運又況涉禁狼藉其疏付火達漢逐鄕
정조 16년
金孝建啓曰卽者右副承旨李太亨因前正言沈達漢上疏謂有情勢陳疏出去原疏以國忌正日纔已退却矣卽爲牌招何如傳曰卽爲牌招違牌勿爲呼望
정조 16년
以行副司直李東郁等上疏傳于金孝建曰昨日大臣袖箚承宣筵奏俱不特涉禁而已則乃敢左之右之執鼓把鉦惟恐或後然者擧措之顚錯聽聞之駭惑姑無論視禁令爲何物乎疏頭行副司直李東郁爲先削職其疏政院焚之門將阻禁一事近於如何間已還收矣此無論大官小官若箚若疏又無論攻之者被攻而自明事涉禁令者申加嚴禁事分付兵曹
정조 16년
以前司諫韓光植前校理李錫夏上疏傳于金孝建曰昨日登筵也進前之時被譴出去則今忽爲此萬萬可笑其疏焚之於玉堂門前竝施削職之典
정조 16년
傳于金孝建曰向日處分以後設禁適因申驥顯等事之爲目前當禁今日李東郁等疏名雖拘於禁令不得畢陳露說其實則年前事也政院只知近日之禁看作當捧之疏者極爲疎忽不可以別加嚴禁仍以勿論該房承旨罷職諸承旨從重推考
정조 16년
金孝建啓曰卽者都承旨沈煥之左承旨徐榮輔右承旨申獻朝陳疏徑出原疏以國忌正日不得捧入而臣書九亦爲聯名院中無坐直之人何以爲之敢稟傳曰豈可以該房之罷職如是處義乎原疏還給竝卽牌招推移入直違牌勿爲呼望未差之代前望單子入之待下批一體牌招
정조 16년
金孝建啓曰卽者義禁府都事來言右議政金履素今方待命於金吾門外云係是大臣去就敢啓傳曰知道
정조 16년
金孝建啓曰卽者議政府錄事來言右議政金履素以爲臣於副司直李東郁聯疏至以擧朝緘結爲斥若論緘結之罪大官宜先人言此極滿心震懍嚴敎之下不敢煩瀆旣見之後有難泯默情地惶隘不敢偃處走伏金吾門外恭俟鈇鉞之誅云仍納命召何以爲之敢稟傳曰政院之不焚其疏至請謄頒極爲駭然更下嚴敎竝與謄本而收取付火之後雖大臣豈可以收焚之疏追提乎勿待命事遣史官傳諭仍傳命召
정조 16년
傳于金孝建曰雖卽收焚謄頒之本云而初不卽焚已可駭況該房罷職可謂罪重罰輕則深夜違牌無意承膺尤爲駭然當該諸承旨一竝遞差前望單子入之待下批牌招推移入直
정조 16년
承旨前望單子入之趙尙鎭黃昇源申大謙林濟遠鄭致淳落點
정조 16년
金孝建以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 16년
壬子十二月初九日午時上御重熙堂右承旨左副承旨入侍時右承旨申獻朝左副承旨李書九假注書鄭尙愚記注官金良倜承膺祚以次進伏訖上命讀公事書判付訖上曰右副承旨徑出啓辭以牌去來勿爲呼望批下而使之斯速入來可也命退承史以次退出
정조 16년
行都承旨趙尙鎭坐行左承旨黃升源[黃昇源]坐直行右承旨林濟遠坐行左副承旨申大謙坐右副承旨金孝建坐同副承旨鄭致淳坐直注書徐有聞奉命在外李海淸奉命在外假注書宋知濂仕鄭尙愚仕直事變假注書鄭馦仕
정조 16년
藥房提調申應顯右副承旨金孝建啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 16년
申大謙啓曰大司憲趙宗鉉掌令宋煥箕持平洪克浩李廷璞俱在外執義鄭澤孚傳旨未下掌令一員未差監察茶時之意敢啓傳曰知道
정조 16년
申大謙啓曰右議政金履素又使錄事來言雖伏承勿待命之敎震悚惶隘罔知攸措不敢晏然退歸仍爲胥命恭誒嚴誅云來納命召何以爲之敢稟傳曰勿待命事遣史官傳諭仍傳命召
정조 16년
以同副承旨鄭致淳牌不進罷職傳旨傳于趙尙鎭曰只推更爲牌招
정조 16년
兵曹口傳政事李石求爲宣傳官
정조 16년
以大司諫李文會執義鄭澤孚牌不進罷職傳旨傳于鄭致淳曰只推
정조 16년
以咸鏡監司金憙狀啓梨同萬戶李明淵新舊還畢捧事傳于申大謙曰都政時差代
정조 16년
以戶曹正郞鄭東敎拿處傳旨傳于鄭致淳曰分揀
정조 16년
申大謙以兵曹言啓曰傳曰近來凡事下情之曲察太過百隷之怠慢因此益甚至於動駕與殿座每因先聞之太預而自下擧行亦恃此慢忽雖以今日言之香祝祗迎之命雖下於傳香臨時而身居本兵之長者僅及於入協陽門之時紀綱所在不可記過而止行兵曹判書鄭昌順爲先從重推考尤可駭然者禁軍別將李得濟也人家之繩武豈易而渠先之立朝以後最著稱之事卽赴公之先於人領軍之及其時以此屢被嘉奬之諭則今其爲其子者爲領軍將領出宮而不待還內而亦不及甚至記過之後過數炊頃始來者紀律之外忝厥莫甚李得濟過齋後令兵判決棍五度事分付事命下矣依傳敎禁軍別將李得濟決棍五度之意敢啓傳曰知道
정조 16년
申大謙以兵曹言啓曰宣傳官呂文永囚單子傳曰留門時不察之罪與李應會無異過齋後竝令兵判嚴棍次放送事命下矣依傳敎宣傳官呂文永李應會各嚴棍十五度之意敢啓傳曰知道
정조 16년
申大謙以兵曹言啓曰依下敎西北別付料軍官試射時柳葉箭邊二中折衝李宗植木一疋邊一中折衝金夢彩閑良金權鄭達春各布一疋題給之意敢啓傳曰知道
정조 16년
申大謙以司僕寺一二提調意啓曰各牧場馬畜産多寡牧養數爻別單書入之意敢啓傳曰知道
정조 16년
申大謙以司僕寺一二提調意啓曰分養馬故失瘦瘠不馴守令每於畢上納後依法典錄啓請罪矣今年所納分養馬有頉各營邑守令現告成冊今始齊到故抄出啓目書入依例施罰之意敢啓傳曰知道
정조 16년
金孝建以戶曹言啓曰今接廣興倉所報則倉官進去于判府事蔡濟恭家今十二月朔祿牌請受則以爲臣身不自有雖不得不冒肅新命悰地一味惶蹙常廩不敢祗受云祿牌不爲出給何以爲之敢啓傳曰此草記還給令郞官以筵敎往傳可也
정조 16년
鄭致淳以義禁府言啓曰前正言沈達漢逐鄕事承傳啓下矣沈達漢逐鄕之意敢啓傳曰知道
정조 16년
鄭致淳以刑曹言啓曰因京囚殺獄罪人奴非邊伊完決啓目判付內初檢官南鶴玄一時拿處無益於諳律爲先從重推考大明律一秩限臘月旬前成誦後草記則當試講萬一居不更當定限誦習而突誦前無得擬移於京外職事分付銓曹事命下矣依判下大明律突誦與否問于南鶴玄處則以爲嚴敎之下不勝惶懍晝夜讀習今已成誦云矣敢啓傳曰知道
정조 16년
知敦寧申應顯疏曰伏以臣於日昨伏承摠管除旨召牌踵臨驚惶隕越莫省攸措而纔經重病元氣澌敗末由自力入肅竟犯違傲獲蒙恩遞惶悚之餘感祝益切不自意敦府除命繼降於霎時之間如臣衰朽癃病者何以得此於聖明感激恩數雖不得不力疾出肅而第伏念是職也無敦寧者莫宜冒據臣旣無敦寧則不可一日虛帶玆敢短章仰籲伏乞亟命有司照例遞改俾存公格千萬幸甚臣無任云云答曰省疏具悉所辭依施
정조 16년
同義禁申大升疏曰伏以臣於日前伏奉金吾新除之命而臣與知義禁臣朴祐源有姨從應避之嫌相避之法在下當遞揆以格例勢難冒膺玆敢援例陳章仰瀆崇嚴伏乞聖慈俯垂諒察亟命選部照例遞改以存公格以安微分不勝幸甚臣無任云云答曰省疏具悉疏辭依施
정조 16년
行都承旨趙尙鎭坐行左承旨黃昇源坐行右承旨林濟遠坐左副承旨金孝建坐右副承旨李書九坐直同副承旨鄭致淳坐直注書徐有聞奉命在外李海淸奉命在外假注書宋知濂仕鄭尙愚仕直事變假注書鄭馦仕
정조 16년
鄭致淳啓曰大司憲趙宗鉉掌令宋煥箕持平洪克浩李廷璞俱在外執義鄭澤孚牌招啓辭未下掌令一員未差監察茶時之意敢啓傳曰知道
정조 16년
黃昇源啓曰來十六日日次儒生殿講日次矣敢稟傳曰十五日褒貶開坼後當爲之以此分付
정조 16년
趙尙鎭啓曰本院今秋冬等褒貶當爲磨勘而注書徐有聞李海淸俱爲奉命出去不得擧行之意敢啓傳曰知道
정조 16년
傳于林濟遠曰承旨房仍
정조 16년
趙尙鎭啓曰新除授右副承旨李書九卽爲牌招察任何如傳曰允
정조 16년
以內乘望單子傳于金孝建曰申絅之內乘特命直擬卽念舊家之意而竝與哨官之履歷而無之者直擬內乘猶以爲趑趄況他武弁乎觀申絅下副末擬皆是白徒閑良如許政格前所罕見至於絅也地處之外壯營額外未必不勝於該營哨官故使之直擬矣今此參擬之人非別薦非特敎忽用金聖應李章吾所不爲之例該寺之都相雖曰老未照察以兵判兼提擧無一言可否而書入則官方之淆雜姑無論格例之擺脫大關後弊望筒勿施堂該判堂從重推考申絅依申大謙李得濟例三營哨官中加設單付然後更擬內乘俾存名器事分付
정조 16년
兵曹口傳政事以申絅爲內乘
정조 16년
傳于金孝建曰本府官制之尙未釐正意雖在於審於謀始而習陣之節制褒貶之磨勘是豈摠使敢爲者官制釐正前先自今番殿最啓目拔而勿書此後習陣取稟狀啓中本邑永拔事分付摠戎使自來春動駕該府使手旗以別中營樣姑先用黃旗其餘以待釐正事亦令廟堂知悉
정조 16년
以政院啓辭各司都提調提調或在外實病衙門貶坐不得限內擧行事傳于李書九曰赴燕及衆所共知實病中單提調衙門竝許遞前望單子入之待下批牌招皆令今日內擧行吏兵判之呈辭不但無所據昨日飭敎何如則尙無擧行之稟幺麽貶坐坐待更勤辭敎乎私義雖重臣分獨不顧乎屬司貶坐今日皆當爲之先自吏兵曹嚴飭明日爲之都政當親臨於十八日處所便殿爲之兵判擧行之取才亦爲嚴飭限內設行
정조 16년
宗簿提調前望單子入之具允明內贍提調前望單子入之李灃活人提調前望單子入之金箕性司宰提調前望單子入之金持默司䆃提調前望單子入之黃仁點落點造紙提調前望單子入之李鎭翼添書落點
정조 16년
以活人提調前望單子傳于趙尙鎭曰旣不入於提調望則當措辭入稟以添書書下今於冬至使前望以活人提調付標者何異於學儒之罪別提罷職乎揆以政格有關後弊當該承旨從重推考直房入直郞廳令該府拿問處之
정조 16년
鄭致淳啓曰繕工監官員來言本監褒貶提調尹塾病未開坐例兼提調例不得擧行云何以爲之敢稟傳曰久未登筵思之醫局可謂當窠該署貶目雖已磨勘二提調聞有實病許遞前望單子入之而重臣繕工兼帶許遞前望單子一體入之待下批牌招先卽進去磨勘
정조 16년
典醫監提調前望單子入之尹塾繕工監提調前望單子入之金華鎭落點
정조 16년
鄭致淳啓曰惠民署官員來言本署褒貶一提調金履素病未開坐旣是大臣兼帶則二提調例不得擧行云何以爲之敢稟傳曰當直都事傳敎往傳於判義禁之傳敎大臣豈亦聞知乎此啓辭循例捧入國綱可謂寒心當該承旨爲先下義禁府推考
정조 16년
李書九啓曰臣與同副承旨鄭致淳伴直矣纔已禁推出去伴直無人左副承旨金孝建所當牌招而拘於廳規不得請牌何以爲之敢稟傳曰大臣之事承旨何知分揀
정조 16년
傳于鄭致淳曰直講李相璜仍任前職
정조 16년
吏曹口傳政事以白師謹爲刑曹參判李尙度爲參議李太亨爲兵曹參知
정조 16년
兵曹以李應爀爲御營廳中軍
정조 16년
李書九以兵曹言啓曰五衛將張重吉在外未上來景福宮衛將尹麟瑞病難供職呈狀乞遞輪番之任不可久曠竝改差何如傳曰允
정조 16년
鄭致淳以壯勇營言啓曰本營來癸丑春等試射時將官以下各技優等人別單書入之意敢啓傳曰知道
정조 16년
金孝建以御營廳言啓曰依傳敎額外壯勇衛閑良申絅本廳哨官加設單付之意敢啓傳曰知道
정조 16년
趙尙鎭以吏曹言啓曰今此景慕宮望祭獻官以前承旨沈煥之塡差而時無職名令該曹口傳付軍職何如傳曰允
정조 16년
李書九以漢城府言啓曰濟州三邑民數今始上來依例入錄之意敢啓傳曰知道
정조 16년
領府事洪樂性箚曰伏以考績寔是有國之大政也黜陟由是而明愼庶僚由是而警勸是以一歲再行莫敢愆期中外官司罔不恪奉而亦我聖上所以每勤飭諭者也況今百僚奔走承命開坐之時臣獨衰癃之疾愈往愈篤近於宿症彌劇之中又添寒感冷痰作嗽而夜必失睡頑癖衝膈而晝又阻食氣息昏綴奄奄垂盡雖欲强疾自力擔舁赴衙萬無其望伏枕悚懍罔知攸措且臣之瘝闕貶坐者七年于玆雖蒙聖慈之曲加軫諒獲免罪戾而顧今所帶提擧之任比前倍多恰爲十餘莫非重任緊務而緣臣狗馬之疾常時旣不能隨事照察一味尸素今又委頓床褥廢閣考功之坐重自陷於溺職之罪臣心之隍隕悚蹙固無可言而其爲國體之隳損當如何哉玆敢倩人構箚冒死哀籲伏乞聖明俯垂憐察亟遞臣兼帶諸任仍治臣闕職之罪以重績法以安私分焉取進止答曰省箚具悉卿懇卿其安心仍傳曰此批答遣史官傳諭
정조 16년
右議政金履素箚曰伏以臣之叨忝匪據居然三朔矣一直尸素絲毫無補居常惶愧如負大何而最臣之所以撫躬慙悼如不欲生者實有區區赤心噫殿下以臣家之人擢臣而用臣臣雖不肖無狀卽其所矢心所藉手而事我殿下者亦惟曰明大義定人志六箇字而已沬血飮泣腐心痛骨者于今幾年而一日二日伈伈泄泄忍令一二大臣引義奉身齎恨入地而臣猶視息如常有臣如此將焉用哉雖以今番聲討之前後迭發觀之可見彝倫之終不可堙晦輿情之終不可沮遏就此方生之議益驗同得之心則臣之日昨胥命豈但爲臣粗伸私義之計而汔未蒙處分竝與一疏一箚而拘於嚴敎不敢號籲尙何顔面自處以大官晏然於糾率百僚之地哉昨日史官之臨宣至以藥院爲敎惶懍之極不敢以不得奉承轉達政府參謁及兼帶貶坐雖有所黽勉出令而終宵徊徨百端商量其不可冒赴與前無異今若諉之以急於承命他不暇顧則不但臣之自顧慙恧人亦將謂斯何且臣於近日添得輪行之感宿病之外新症層出頑痰凝結而食飮全廢頭疼如碎而眩暈忒甚重以牙齒之痛陡劇於觸寒之餘宛轉叫苦委頓貼席神精則若墜煙霧氣力則無望運動雖欲强起赴坐亦有所不得者矣蘊結之忱雖未自宣疾痛之呼猶可猥陳玆敢略構短箚仰瀆崇聽伏乞聖明亟降威罰以爲人臣不職慢命者之戒焉取進止答曰省箚具悉卿懇俟間卿其安心卽爲磨勘仍傳曰此批答遣史官傳諭
정조 16년
壬子十二月十一日巳時上御重熙堂都承旨左承旨入侍時行都承旨趙尙鎭行左承旨黃昇源假注書鄭尙愚記注官安經心金良倜以次進伏訖上曰右承旨入侍出榻敎賤臣承命出傳行右承旨林濟遠進伏命書傳敎曰嘉善承旨知申外多至數員爲左副右副則以東西壁院規之相妨例多遞職行左副承旨申大謙許遞前望單子入之命書榻敎曰刑曹參議許遞與參判及兵曹參知未差之代令該曹口傳差出待下批牌招察任命退承史以次退出
정조 16년
行都承旨趙尙鎭坐行左承旨林濟遠坐右承旨徐榮輔坐左副承旨金孝建坐直右副承旨李書九坐同副承旨鄭致淳坐直注書徐有聞奉命在外李海淸奉命在外假注書宋知濂仕鄭尙愚仕直事變假注書鄭馦仕
정조 16년
傳于李書九曰右副承旨入侍
정조 16년
傳于金孝建曰行首宣傳官改差令該曹口傳差出
정조 16년
兵曹口傳政事以柳文植爲宣傳官
정조 16년
以玄重祚囚單子傳于鄭致淳曰分揀放送
정조 16년
以副修撰李義駿牌不進罷職傳旨傳于徐榮輔曰只推
정조 16년
趙尙鎭以吏批言啓曰新除授成均館典籍金光鉉除拜後未肅拜依例改差何如傳曰允
정조 16년
有政吏批判書徐有隣進參判李在學進參議李冕膺進行都承旨趙尙鎭進以徐榮輔爲承旨宋翼孝爲司諫洪秉益爲掌令李東稷爲校理李鼎德爲修撰洪良浩爲知敦寧閔台爀爲同義禁李邦億爲軍器僉正朴胤源爲假監役直講李相璜仍任事承傳行左承旨林濟遠右承旨徐榮輔
정조 16년
兵批判書鄭昌順進參判李得臣病參議李太亨入直參知李濟萬病同副承旨鄭致淳進以李思祚爲僉知閔有洙爲五衛將尹得宗爲景福將元永胄爲訓鍊正副護軍徐有和李周鳳崔重圭副司直申應顯黃昇源申獻朝柳焵吳鼎源竝單付
정조 16년
備忘記此果曰義理也則天下之公物也千歲在後百世在前有非五六搢紳所可聯章攛獵者若又或偏黨也則半國之私意也從他口吻隨衆喧豗豈臣分之敢出日前之漫應蓋欲物各付物靜以制之而今日聞於承宣金虎閾外樞吏抱箚彷徨者兩日而爲騎省之臣守新禁不得呈云云問其槪略卽請收閽禁及自家袖箚頒示事也噫大臣老耶旣疏又箚情之暴矣如是齗齗聒聒使予費煩辭氣添却膈氣未知體國之義固若是乎此專由於干籊誤用不當雍容處過於雍容之致向所謂制靜之本意到今自覺太迃原箚招致錄事於闕門令騎郞分付錄事令渠馳告大臣須卽取退止前司直李東郁竝與聯參諸人爲先奪其告身放黜田里前司諫韓光植等同律象魏在彼其嚴鈇鉞申命中外莫或敢犯
정조 16년
金孝建啓曰卽者中樞府錄事來言判府事蔡濟恭以爲臣之向筵一箚竊自附於衛宗社護聖躬之大義理大懲討微誠未格批旨終靳繼以有門禁之命愚忠倍激冒陳短箚略效匡救以有新禁入徹無路顧念國體今日午後還推以來今承責敎辭旨截嚴惶隕震懍無地自容走伏金吾門外恭竢鈇鉞之誅云矣敢啓傳曰勿待命事遣史官傳諭
정조 16년
鄭致淳啓曰卽者義禁府都事來言判府事蔡濟恭今方待命於金吾門外云係是大臣去就敢啓傳曰知道
정조 16년
傳于趙尙鎭曰此時湖南守令不可遞易長興府使元永胄仍任
정조 16년
金孝建以都摠府言啓曰副摠管姜五成以禁衛營中軍軍兵等中日試放事南別營晝仕出去之意敢啓傳曰知道
정조 16년
金孝建以司僕寺一二提調意啓曰兼內乘申絅時無職名令該曹口傳付軍職以爲冠帶常仕何如傳曰允
정조 16년
李書九以賑恤廳言啓曰南部善山里契任掌金宗白今月十一日本洞路傍得二歲許遺棄女兒同里居良女朴召史欲爲收養貧不自食願爲受料告于本部自該府同日牒呈故依節目給料使之乳養之意敢啓傳曰知道
정조 16년
藝文提學閔鍾顯疏曰伏以臣掌禮而失職自速罪戾乃聖度包容罰止譴罷以惶以感夙宵靡安不自意特敍有命除旨繼降以臣爲藝文館提學臣拜稽祗受惝怳震越經陟屢日猶不自定臣竊伏惟念我殿下敷文明之治闡圖書之府發爲謨訓炳若日星昭回之光下飾萬物而旣又惓惓於文體之與世道升降思有以作新之向臣伏讀聖上責勵諸文臣之敎所以崇重經術禁止浮華使當世之文粹然無不出於正者實爲丕變文風之一大機會昔有宋盛時下詔禁時文而天下學者復趨於古朱子論嘉祐以前誥詞謹重老成不散得和氣蓋詞臣之上裨於文敎者如此然則今日館閣之選正宜得文學俱長詞理兼備者以畀夫演綸掌誥之責使之稱責明旨而今乃以如臣萬不近似者遽然通擬臣誠瞠然驚惑莫曉其何以致此也臣雖家世襲儒訓而孤露失學荒嬉自放不惟經傳旨義之懵無通曉卽詞章之文功令之式亦皆茫然不辨其體裁及其早竊倖第歷玷淸塗則始乃怵焉知愧猥引家庭舊事請蒙恩暇以讀未讀之書而緣臣疾病昏惰終不能自力爾來二十餘年新知不增舊聞愈忘空疎魯莽無與倫比至如綴文屬辭初不留意雖於尋常述作亦患神思枯涸路逕艱晦因難生厭一切抛棄正使强顔爲之決知其不適於用而徒露其陋拙耳若是者尙可畀之以詞翰之任責之以潤色之事不恤其玷名器而駭聽聞哉噫臣受恩深厚與天無極涓埃報效寸心如丹苟其萬有一可堪則固當祗承寵命自殫心思翶翔群彦之間贊頌右文之化以詑千載一遇之至榮而乃反逡巡退伏費辭瀆撓甘自陷於違傲之誅者豈臣所樂爲也是其中實有甚不得已者存焉耳荐違召牌尙切惶懍冒入文字略暴情懇伏乞天地父母俯諒臣不稱之實難冒之狀亟命鐫改臣新除職名俾重公選以安私分不勝大幸臣無任云云答曰省疏具悉以卿家之人且經湖堂者乎卿其勿辭從速行公
정조 16년
壬子十二月十二日辰時上御重熙堂右副承旨入侍時右副承旨李書九假注書宋知濂記注官安經心承膺祚以次進伏訖上命書禮曹來癸丑上辛社壇祈穀祭草記批旨奉敎敬依太廟春享草記批旨奉敎攝儀又命書左承旨黃昇源許遞傳敎及藝文提學閔鍾顯辭職疏批答書九承命書訖上曰頃筵屢以文體事下敎於諸文臣輩矣承宣文體亦勿以陳惱爲嫌務祛宿習可也且承宣曾見陸宣公奏議否書九對曰臣固見之矣上曰宣公奏議中對偶之自然奇合者亦不必效之而大抵宣公奏議及朱子封事等書必須效則俾有丕變之實效好矣上曰昨日傳敎中學儒別提等云云俚語果如是而語意合當否書九對曰然矣上命退諸臣以次退出
정조 16년
行都承旨趙尙鎭坐行左承旨林濟遠坐直右承旨徐榮輔坐直左副承旨金孝建坐右副承旨李書九坐同副承旨鄭致淳坐注書徐有聞奉命在外李海淸奉命在外假注書宋知濂仕鄭尙愚仕直事變假注書鄭馦仕
정조 16년
大殿王大妃殿惠慶宮元子宮內閣政院口傳問安答曰知道
정조 16년
鄭致淳啓曰大司憲趙宗鉉掌令宋煥箕持平洪克浩李廷璞俱在外執義鄭澤孚掌令洪秉益牌招啓辭未下監察茶時之意敢啓傳曰知道
정조 16년
鄭致淳啓曰合辭闕啓已至多日事甚未安今日政新除授兩司諸臺竝待下批牌招未肅拜諸臺一體牌招何如傳曰允
정조 16년
林濟遠啓曰玉堂上下番俱空已至多日事甚未安今日政新除授玉堂竝待下批牌招副修撰李義駿旣有只推之命一體牌招以爲推移入直之地何如傳曰允
정조 16년
趙尙鎭啓曰藝文提學閔鍾顯旣入闕中不爲肅謝直爲出去推考警責何如傳曰允
정조 16년
傳于徐榮輔曰右承旨左副承旨同副承旨入侍
정조 16년
李書九以戶曹言啓曰計士李命權高品付料事命下矣命權方帶糧餉廳分差計士與敎授韓壽岳從自願相換移差之意敢啓傳曰知道
정조 16년
鄭致淳以義禁府言啓曰前司直李東郁漢城府右尹權以綱行副司直李邦榮金翰東副司果李祉永權坪權儐沈奎魯前校理姜忱李錫夏前修撰崔獻重前持平韓致應前司諫韓光植前正言沈達漢等爲先奪其告身放黜田里事承傳啓下矣李東郁權以綱李邦榮金翰東李祉永權坪權儐沈奎魯姜忱李錫夏崔獻重韓致應韓光植沈達漢竝告身盡行追奪放黜田里之意敢啓傳曰知道
정조 16년
壬子十二月十三日巳時上御重熙堂右副承旨入侍時右副承旨李書九假注書鄭尙愚記注官金良倜承膺祚以次進伏訖上命讀公事書判付訖上曰東西氷庫摘奸史官還來乎書九曰姑未還來矣命退承史以次退出
정조 16년
行都承旨趙尙鎭坐行左承旨林濟遠坐右承旨徐榮輔坐左副承旨金孝建坐右副承旨李書九坐直同副承旨鄭致淳坐直注書徐有聞仕李海淸奉命在外假注書鄭尙愚仕直事變假注書鄭馦仕
정조 16년
鄭致淳啓曰大司憲趙宗鉉掌令宋煥箕持平洪克浩李廷璞俱在外執義掌令一員未差監察茶時之意敢啓傳曰知道
정조 16년
傳于徐榮輔曰右承旨入侍
정조 16년
吏曹口傳政事以沈煥之爲刑曹參判曺允大爲右尹
정조 16년
以上齋儒生書啓傳于徐榮輔曰以上應製次待令今日兩時食堂中如有擧案外追入書啓添書此後自取稟日至殿講前一日朝食堂捧擧案使方外生進皆令應試事定式
정조 16년
傳于徐榮輔曰二十一日輪對進定於明日
정조 16년
以都摠府寶劍望筒傳于金孝建曰都摠管金頤柱許遞與未差之代前望單子入之待下批牌招寶劍望筒更爲修正
정조 16년
摠管前望單子入之都摠管李敏輔副摠管白師謹落點
정조 16년
判府事金鍾秀疏曰伏以臣卽伏聞再昨日以貶坐之不得限內擧行有各司提擧變通之命而臣以名忝大臣不入其中云同罪倖逭惶愧靡容噫以臣懾伏之危蹤入城供職初非可議重以賤疾夾感添劇委頓床席致令莫重考績之政緣臣而廢却今日候班亦闕常禮私心悚慄本合引罪而煩瀆是懼尙爾趑趄再昨傳敎又因罕接朝紙今始因人得聞一倍恧蹙有不容自揜者玆從縣道短章請譴伏乞聖明亟命遞解臣所帶諸司都提調之任回授無故之人俾公坐無闕私分獲安焉臣無任云云答曰省疏具悉卿懇昨日未參班聯何用過引近日燠沍不適益加愼攝向筵旣有所諭者俟間時或上來亦當差待稍暄欲見則召之矣仍傳曰此批答遣史官傳諭
정조 16년
壬子十二月十四日未時上御重熙堂右承旨入侍時右承旨徐榮輔假注書鄭尙愚記注官金良倜承膺祚以次進伏訖上命讀公事書判付訖命書榻敎曰左副承旨入侍賤臣承命出傳左副承旨金孝建進伏命書傳敎曰摠管中時帶詞訟人本職許遞與亞尹未差之代令該曹口傳差出命退承史以次退出
정조 16년
行都承旨趙尙鎭坐行左承旨林濟遠坐右承旨徐榮輔坐左副承旨金孝建坐直右副承旨李書九坐同副承旨鄭致淳坐直注書徐有聞仕李海淸奉命在外假注書鄭尙愚仕直事變假注書鄭馦仕
정조 16년
藥房提調申應顯副提調趙尙鎭啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 16년
金孝建啓曰備邊司郞廳來言今日賓廳日次而上前開坼相値不得來會云矣敢啓傳曰知道
정조 16년
傳于金孝建曰侍衛毛具
정조 16년
徐榮輔啓曰輪對官來待矣敢啓傳曰入侍
정조 16년
傳于趙尙鎭曰吏兵房承旨持殿最入侍
정조 16년
備忘記江華留守鄭好仁下直長弓一張長箭一部賜給
정조 16년
鄭致淳啓曰合辭連日闕啓事甚未安今日政新除授兩司諸臺竝待下批牌招何如傳曰允
정조 16년
以徐榮輔囚單子傳于鄭致淳曰爲先付過放送更觀來頭處分次仍任牌招
정조 16년
傳于金孝建曰軍士房承旨入侍
정조 16년
持平前望單子入之申若樞宋文述落點